Datasets:

KasuleTrevor

/

LRSC

like 0

mɔtɔ oyɔ azongiseli ye ete ekosala elɔkɔ moko te

nazali na machine

amituni bazalaki kotiya bakatini boni ya mayi

fkm akamwe na mindεlε pe basalaka coop

mɔtɔ yango ayebisi ye ebongo yɔ okanisi coop ewuta wapi

mpo na kokotisa badossier na ambassade ya belgique ezalaki nde likambo

bokoya na ntɔngɔ makasi

mpe bakoyamba bobele bato tuku mibale na mokolo moko

bamisusu bozonga lobi

mokolo ya liboso fkm akomi wana na ba six heure ya ntɔngɔ

akuti dejà bato vingt basi bakokaki

aye kozonga mokolo ya mibale na cinq heures

akuti bato basi bakoki

ezali koyela ye lisusu te

amilobeli mais bato oyɔ bakomaka awa ntango nini

mokolo ya misato fkm

akomi lisusu na cinq heures kasi elɔkɔ te

mama na ye alobi na ye ekomi lokola lisolo oyɔ balobaka na bible

bato oyɔ bazalaki na maladi ya maba lepre bazalaka kokɛndɛ kozela anzelu ya nzambe na mayi ya siloe

soki okomi na ntango anzelu alekaka obiki

soki ozangi okozela mobu mosusu kaka na periode oyɔ ye alekaka

babukani na koseka

banda mokolo wana mpo na kosolola lisolo ya ambassade ya belgique mama na ye akomaki kobenga yango siloe

na ndenge ya code

azwi solution nakobanda kotiya mayi muke muke

bana ya mama leki ya fkm

bazalaki kofanda na ville na boulevard du 30 juin mpεmbεni na banque commerciale

alobi ete akɛndɛ kolala epayi na bango

na bongo na ba quatre heures ya ntɔngɔ akɛndɛ

na ba vingttrois heures ye wana nzela ya ville

na butu centreville ya kinshasa ezalaka na kobanga

okomona ata mɔtɔ na nzela te

bato banso oyɔ bayaka mosala bazongi dejà na bacommunes misusu mpe gombe etikali kimia

azwi taxibus oyɔ ezalaki kokɛndɛ victoire

mpo oyɔ ya zando ezalaki lisusu te

babrique ekotaka mayi mingi te sinon grand nteba mystique

na victoire azwi taxi ya ville

akiti na boulevard kaka liboso ya esika bandeko na ye bafandaka

akoti na immeuble yango

lokola ascenceur esi ekufa amati tii na etage ya minei na makolo

azalaki kokanisa na lombango na ndenge ete ntango mɔtɔ oyɔ akutuna ye mituna abima elema te

amituni lisusu saki moko ekobimisa babrique bon

na motuna wana azwi eyano te

akati na mokuse mafu

nakosangisa ndenge ekobima ebimi

ye mutu akoyeba

zela nasilisa kotala makambo ya zelo nde natali likambo na yɔ

ntango basilisi kobwaka zelo patron abengi ye

yɔ nkombo na yɔ nani

ozali zairois

bino bazairois bozalaka mindɔndɔ mingi

obandi mosala malamu lobi ekokoma saki ya ciment ebungi otekisi pawu mpe bongo na bongo

te chef ngai nazali moyibi te

bolobaka kaka bongo

ata ozali moyibi okondima

na emission keba na camera ya georges embana bozangaka

mayεlε ya koloba ezali te

ayɔki mwa esεngɔ kasi na motema amilobeli makambu misusu namilukelaka

emission wana ezalaki kopesa bato banso na kinshasa nkanda

on dirait que journaliste wana azalaki na mposa ya kobimisa bazairois bato mabe na miso ya bacongolais ya ngambo

ezalaki mpe na bambala misusu azalaki na elonga na ye

aboyi kotiya nntembe

ye azalaki koluka mosala

ayaki wana lokola depute ya bazairois te

na botosi bonso ayanoli ete ngai nakoyiba elɔkɔ moko te

soki oyibi elɔkɔ awa okosuka na la police

na nkanda nsɔni mpe mawa kasi akangi bobele motema

kɛndɛ na depot

oyɔ lisusu coop nini

bilɔkɔ ya mosala ezali na coin

tala ndenge fkm akomaki mobeti brique ya mbalakaka

atikalaka kokanisa ata mokolo moko te ete ye akobeta brique

naino mpe amema saki ya ciment ya mobimba ye moko te

akangi bobele motema abimisi saki yango

ntango abwaki yango na mabele ayɔki neti mokongo molingi mokatana na ndambo mibale

patron ayebisi ete nalingi obimisaka quarante briques par sac

abaloli saki ya liboso

abeti

estce que ngai nayebi kobeta babrique

akokisi babrique tuku minei kasi amoni ete etikali eboke ya ciment oyɔ ekokaki kobimisa ata brique libwa

alobi elɔkɔ te

akeyi mbango kozwa saki ya mibale

akitisi quantite ya zelo mpe asangisi na oyɔ etikalaki

na boye mokonzi amoni te ete alekisaki ndelo ya zelo

asali mokolo mobimba kino na mpokwa

ntango mosala mosili asukoli bobele makolo mpe elongi lokola bamaçon basalaki mpe azongi epayi ya moninga na ye moro

abeteli moro lisolo mpe balali na koseka

ata ko azalaki koyoka mpasi nzoto mobimba azalaki na esεngɔ mpo azwaki mosala

asalaki na mosala ya kobeta brique mpe kosalisa batongi sanza motoba mobimba

nakoya kotiela mutuangani grand zelo akolapa

na bongo alongwaki epayi ya moro mpe akomaki kofutela oyɔ ya ye ndako

soki mɔtɔ azali kokɛndɛ kinshasa azalaki kozanga te kotindela libota mpe miraesa mwa mokε oyɔ azalaki komonana na yango

ntango mosala mona mosilaki azwaki lisusu esika mosusu kaka ya kobeta brique

lokola makanisi ma ye mazalaki ya kokɛndɛ na poto azalaki mpe mokε mokε kobomba mosolo mpo ete akokisa mbɔngɔ ya ticket ya poto

okoki kondima te elikya oyɔ azalaki na yango

ata mbɔngɔ yango ezalaki kosenga ye asala ekonzo ata ya mbula mitano ye alembaki te

ntango mosala oyɔ ya mibale esili na nsima ya mbula moko ayɔki mposa ya kokɛndɛ kotala libota na kinshasa

bayokani ye na moro mpo bakɛndɛ kinshasa mpo na poso mibale

basombi bilamba basapato mpe bilɔkɔ misusu

quartier mobimba mobukanaki mokolo bakomaki